வைகை அணையிலிருந்து உசிலம்பட்டி பகுதியைச் சேர்ந்த 58 கிராமங்கள் பயன்பெறும் வகையில் தண்ணீர் கொண்டுசெல்வதற்காக அமைக்கப்பட்டதால், இதற்கு `58 கிராமப் பாசனக் கால்வாய்’ என்று பெயர் வந்தது. கடந்த 18 ஆண்டுகளாக நடந்து வந்த கால்வாய் அமைக்கும் பணி தற்போது முடிவடைந்துள்ளதால், சோதனை அடிப்படையில் இன்று அக்கால்வாயில் தண்ணீர் திறக்கப்பட்டது. வைகை அணையின் வலதுபுற கரையில் உள்ள கால்வாய் மதகை துணைமுதல்வர் ஓ.பன்னீர்செல்வம் திறந்துவைத்தார். உடன், அமைச்சர்கள் செல்லூர் ராஜூ, ஆர்.பி.உதயகுமார் மற்றும் திண்டுக்கல் சீனிவாசன் இருந்தனர்.